pythainlp/thai-wiki-dataset-v3 huggingface dataset:
บรรเจิด สิงคะเนติ

ศาสตราจารย์ บรรเจิด สิงคะเนติ กรรมการข้าราชการพลเรือนในสถาบันอุดมศึกษาผู้ทรงคุณวุฒิ อดีตกรรมการปฏิรูปกฎหมาย อดีตผู้อำนวยการศูนย์นิติศาสตร์ มหาวิทยาลัยธรรมศาสตร์ กรรมการพิจารณาแนวทางการแก้ไขรัฐธรรมนูญ ตามข้อเสนอของคณะกรรมการสมานฉันท์เพื่อการปฏิรูปการเมือง และศึกษาการแก้ไขรัฐธรรมนูญ ได้รับการแต่งตั้งเป็นกรรมการตรวจสอบทรัพย์สิน คตส. ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน ค.ศ. 2006 ปัจจุบันเป็นคณบดี คณะนิติศาสตร์ สถาบันบัณฑิตพัฒนบริหารศาสตร์ ต่อมาในเดือนพฤษภาคม ค.ศ. 2011 ได้รับแต่งตั้งเป็นกรรมการปฏิรูปกฎหมาย จนครบวาระ 4 ปี ในปี ค.ศ. 2015
คำคม

ถ้าเอาไปให้ต่างชาติ 99 ปีอย่างที่ว่า อย่ามาพูดเลยว่าผืนดินนี้ยังอยู่เมืองไทยเขาเอาไปไมได้ เพราะท้ายที่สุดเราไม่มีสิทธิจะเข้าไปในพื้นที่เลย นี่คือการขายชาติทางอ้อมเลย
อ้างอิง
วัลลภ วิตนากร

คำพูด

ภาครัฐแสดงความพอใจกับตัวเลขดังกล่าว ขณะที่ตัวเลขภาคผลิตลดลง มาจากกำลังซื้อที่ซบเซาจากประชาชนกลุ่มฐานราก โดยเฉพาะต่างจังหวัดไม่ค่อยดีนัก ทำให้สินค้าที่โรงงานอุตสาหกรรมผลิตออกมามียอดขายลดลงไปด้วย ขายไม่ได้ ต่างกับกำลังซื้อของกลุ่มประชาชนรายได้ปานกลางถึงรายได้สูงกำลังซื้อยังดี เป็นโจทย์ที่รัฐบาลต้องดูว่าจะแก้ปัญหา
อ้างอิง
พิชิต ลิขิตกิจสมบูรณ์

คำพูด

มีอาชีพสอนวิชาเศรษฐศาสตร์มานาน 30 ปี ย้ำกับนศ.ทุกรุ่น ทุกห้องเหมือน ๆ กันว่า "คุณอาจจะเชื่อสิ่งแปลกประหลาดอะไรก็ได้ว่า มีอยู่จริงในโลก เพราะแต่ละเคส พิสูจน์ได้ยาก เถียงกันได้ แต่ที่แน่ ๆ วิชาเศรษฐศาสตร์พิสูจน์แล้วว่า สองสิ่งต่อไปนี้ ไม่มีในโลก คือ ...ของฟรี และของดีราคาถูก
จุดหัวเลี้ยวหัวต่อของประชาธิปัตย์..เลือกตั้ง 62 หน.พรรคปชป.ประกาศไม่เอาประยุทธ์ ทำให้ฐานเสียงส่วนหนึ่งหันไปลงคะแนนให้พลังประชารัฐ (เพื่อหนุนประยุทธ์ไปสู้กับ "ผีทักษิณ") ผลคือปชป.เหลือ 3 ล้านกว่าเสียงจาก 11 ล้านเสียงเมื่อปี 54
แม้ปชป.วันนี้จะตกต่ำ แต่ถ้าขืนหันไปหนุนประยุทธ์ตามที่แกนนำปชป.กลุ่มใหญ่ดึงดันให้จงได้ เพื่อหวังเก้าอี้และดึงฐานเสียงคืนจากพปชร. ปชป.ก็ทำลายตัวเองเพราะวันนี้แม้จะหันไปหนุนประยุทธ์ ปชป.ก็ไม่ได้ฐานเสียงคืนจากพปชร.อยู่ดี แล้วยังจะเสีย 3 ล้านกว่าเสียงที่เหลือซึ่งไม่เอาประยุทธ์ไปอีก ปชป.จะไม่เหลืออะไรเลย และถูกแทนที่ด้วยพปชร.อย่างถาวรที่กลายเป็นพรรคหลักของฝ่ายอนุรักษ์นิยมในระยะต่อไป
อ้างอิง
จิรเดช กมลเพ็ชร

คำพูด

ขณะนี้กำลังอยู่ระหว่างการตรวจสอบดำเนินการ
“ส่วนประวัติเจ้าหน้าที่ที่ใช้อาวุธยิง พลทหารสุรศักดิ์ รัตนวรรณ อายุ 22 ปี ตำแหน่งในสนามคือ พลปืนเล็ก ประจำที่บ้านรินหลวง สังกัดกองพันทหารม้าที่ 24 รักษาพระองค์ สระบุรี ภูมิลำเนาเดิม อ.ลำปลายมาศ จ.บุรีรัมย์ ครอบครัวค่อนข้างยากจน การศึกษามัธยมศึกษาปีที่ 3 และไม่ได้เรียนต่อเพราะต้องดูแลครอบครัว สมัครเป็นทหารเมื่ออายุ 21 ปี ความประพฤติดีและมีความตั้งใจที่จะปฏิบัติหน้าที่ ส่วนหนึ่งคือเขาสมัครที่จะขึ้นมาทำหน้าที่รับใช้ประเทศชาติที่จังหวัดเชียงใหม่ซึ่งห่างไกลจากบ้านเขามานับพันกิโลเมตร ต้องจากครอบครัวมาระยะเวลานานเพื่อมาปฏิบัติหน้าที่”
เอมี่ กุลโรจน์ปัญญา

คำพูด

ยืนยันที่จะเดินหน้าให้บริการต่อไป เพราะบริการของอูเบอร์ไม่ได้ผิดกฎหมาย เพียงแต่ประเทศไทยยังไม่มีกฎหมายรองรับระบบบริการร่วมเดินทางของอูเบอร์มากกว่า ขณะที่อินโดนีเซีย มาเลเซีย และสิงคโปร์ มีกฎหมายรองรับและสามารถให้บริการได้
อ้างอิง
สุรพงษ์ สุวรรณอัตถ์

คำพูด

“การดูงานต่างประเทศ เราต้องดูมาตรฐานสากล ว่าการศึกษาหลักสูตรลักษณะนี้ เขาทำอะไรกันบ้าง เราต้องอยู่ในมาตราฐานใกล้เคียงกัน เราอาจจะจำกัดด้วยงบประมาณ ไปสั้นกว่าระยะทางอาจจะใกล้กว่า ในหลายประเทศเขาไปเป็นเดือน ดูทั้งทวีป”
อ้างอิง
สุเทพ โภชนสมบูรณ์

คำพูด

ถามว่าผมผิดไหม ผมผิดที่ยิงเด็ก แต่สถานการณ์อย่างนั้น ผมต้องทำ ถามว่าผมเสียใจไหม ผมเสียใจ ผมไม่อยากให้เกิดเหตุการณ์นี้ด้วยซ้ำ ผมไม่ได้กะยิงให้ตาย แค่ป้องกันตัว ผมไม่ใช่มือปืน ผมทำหน้าที่หัวหน้าครอบครัว ปกป้องครอบครัวผมเท่านั้น
อ้างอิง
อภิศักดิ์ ตันติวรวงศ์

คำพูด

“ในอดีตที่ผ่านมา เคยมีการเก็บเงินคงคลังไว้สูงถึง 4 แสนล้านบาท ซึ่งรัฐบาลมองว่าไม่เกิดประโยชน์แต่อย่างใด โดยรายได้ของรัฐบาลมาจากสองส่วนหลักคือ รายได้จากการจัดเก็บภาษี และเงินกู้ รัฐบาลดำเนินนโยบายเรื่องของการกู้เงินตามความจำเป็นไม่กู้มาเก็บเอาไว้ซึ่งจะทำให้เสียดอกเบี้ย”
อ้างอิง
สีสะเหงียน สีหาราช

คำพูด

เด๋วนะ จะลาวจะไทยมึงจะทำไมไม่ทราบ เค้าก็สวยของเค้า เกาหลีก็สวยอีกแบบของเค้า เบ้าหน้าลาวก็สวยแบบของลาว มึงอยากได้เบ้าหน้าเกาหลีมึงไปผ่าสิคะ หรือไป เชียร์นางงามเกาหลีนู่น
อ้างอิง
ออมสิน ชีวะพฤกษ์

ายออมสิน ชีวะพฤกษ์ อดีตรัฐมนตรีประจำสำนักนายกรัฐมนตรี รองประธานกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559
คำพูด

มีการพูดถึงว่าเมื่อน้ำท่วมใหญ่เมื่อปี 2554 มีการซื้อวิทยุทรานซิสเตอร์แบบที่ใช้ในต่างจังหวัดไปแจกประชาชนแต่ละครัวเรือนเพื่อใช้ฟังข่าวสารของราชการ ราคาไม่แพงมาก แต่ก็กำลังดูอยู่ว่าจะต้องใช้แค่ไหน อย่างไร มีเงินพอหรือไม่ ทราบว่าเครื่องละ 200-300 บาท ก็ต้องดูกันก่อนว่าจะอย่างไร อยากช่วยทั้งหมด แต่ต้องดูความเหมาะสม
อ้างอิง
สมชัย สัจจพงษ์

คำพูด

".. กระทรวงการคลังน้อยใจมาก ที่เอกชนไม่ลงทุนเมื่อปีที่แล้ว ให้มาตรการภาษีแบบไม่เคยให้มาก่อนในประวัติศาสตร์ชาติไทย อ้อนวอน ประชาสัมพันธ์ก็แล้ว .."
อ้างอิง
ทีนิวส์

คำพูด
โชติศักดิ์ อ่อนสูง

ไม่รู้ว่า TNEWS - ทีนิวส์ สับสนอะไรหรือเปล่าดูพาดหัวนะครับ "เมื่อรัฐบาลยืนยันไม่เลื่อนโร้ดแมป เพื่อไทยเจตนาอะไรที่จะจุดกระแสขึ้นมา" ผมอ่านแล้วก็คิดว่า เอ๊ะ สมาชิก สนช.จำนวนหนึ่งไม่ใช่เหรอที่เป็นคนจุดประเด็นเรื่องเลื่อนเลือกตั้งขึ้นมา พอไปดูเนื้อข่าว ปรากฏว่าเจออยุ่ในย่อหน้าแรกเลยครับ
"...ปีใหม่นี้ดูเหมือนว่าการเมืองจะร้อนฉ่าล่ะครับ เมื่อมีสมาชิกสนช.ออกมาเปิดประเด็นว่าโร้ดแมปการเลือกตั้งอาจจะต้องเลื่อนออกไป..." อ้าว tnews เองก็รู้นี่ว่าคนที่จุดประเด็นเรื่องนี้ขึ้นมาคือสมาชิก สนช. แล้วไปพาดหัวว่าเป็น "เพื่อไทย" ได้ไงฟะ อันนี้คือสับสนในตัวเองหรืออะไร?
แอนดรูว์ คาร์เนกี

คำพูด

เมื่อผมเติบโตขึ้น ผมก็สนใจคำพูดคนน้อยลง แล้วเฝ้าดู สิ่งที่เขาทำมากขึ้น
อ้างอิง
วิลเลียม เจ. เบรนแนน จูเนียร์

คำพูด

ไม่มีอาชีพไหนที่ต่ำต้อย มีเพียงทัศนคติเท่านั้นที่ต้อยต่ำ
อนุทิน ชาญวีรกูล

ายอนุทิน ชาญวีรกูล (เกิด 13 กันยายน ค.ศ. 1966) หัวหน้าพรรคภูมิใจไทย กรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 อดีตรัฐมนตรีช่วยว่าการกระทรวงสาธารณสุข เป็นนักการเมืองที่ถูกตัดสิทธิ์ทางการเมือง 5 ปีเนื่องจากเป็นกรรมการบริหารพรรคไทยรักไทย ซึ่งถูกยุบในปี ค.ศ. 2006
คำพูด

ท่าที่ผมได้รับรายงานมานะครับ การติดเชื้อของแพทย์จากการปฏิบัติหน้าที่ให้การรักษาโควิดยังไม่มี นี่คือสิ่งที่จะต้องไปหวดกันนะครับ อันนี้ต้องยอมรับ พวกเราก็ไม่พอใจนะครับ สำหรับบุคลากรทางการแพทย์ที่ไม่เฝ้าระวังตัวเอง แล้วซึ่งเราควรจะต้องเป็นบุคคลตัวอย่าง ต่อให้ไม่เป็นบุคคลตัวอย่างนี่ เราก็จะต้องเป็นคนที่ Alert ตัวเองตลอดเวลาว่า ช่วงนี้มีสถานการณ์ระบาด โรคแบบนี้เราต้องเซฟตัวเองให้มากที่สุด
ในความเป็นจริง ถ้าต้องการมาทำประโยชน์ให้กับประเทศชาติ อยู่ตรงไหนก็ทำงานได้ สำหรับตนเอง เคยโดนตัดสิทธิ์ทางการเมืองมา 10 ปี ทั้งจากการถูกตัดสิทธิ์ตามกฎหมาย และจากการยึดอำนาจ แต่ระหว่างนั้น สามารถช่วยเหลือบ้านเมืองทางอื่นได้ อยากให้ทุกคนมาช่วยกัน ไม่ว่าจะมีตำแหน่ง หรือไม่มีตำแหน่งก็ตาม
คำคมเกี่ยวกับ อนุทิน ชาญวีรกูล
หากท่านอนุทิน ให้สัมภาษณ์ว่ายอมรับมติจริง ในฐานะที่ผมเป็นหมอที่รักษา และเชื่อว่าหมออีกหลายคนยอมรับเรื่องนี้ไม่ได้ เพราะแบบนี้ประชาชนต้องมารับผลกระทบกันเอง

ธีระวัฒน์ เหมะจุฑา
อ้างอิง
เชอรี่ สามโคก

คำพูด

สำหรับการตีคุณค่าของคน ก็แล้วแต่บุคคลว่าจะตีความคำว่าคุณค่าไว้อย่างไร บางคนตีคุณค่าไว้ที่ภายใน ไม่ว่าเขาจะทำงานที่ขัดต่อธรรมเนียมของสังคมอย่างไร แต่ถ้าเขามีจิตใจดีก็เป็นคนที่มีคุณค่า แต่บางคนก็มองว่าคนที่มีคุณค่าต้องเป็นคนที่ประพฤติดี ปฏิบัติตัวดี เป็นกุลสตรี เราไม่อาจบอกว่าคุณควรมองคุณค่าคนอย่างไร แต่สำหรับตัวเรามองว่าเรามีคุณค่าพอที่จะอยู่ในสังคม พอที่จะใช้ชีวิตอยู่ในเส้นทางนี้ต่อไป ต่อให้คนอื่นจะมองว่ามันไม่มีคุณค่า ก็อยู่ที่มุมมองเขาไม่เกี่ยวกับเรา
อิศราชนุวัฒภ์ วรรคาวิสันต์

คำพูด

"ไม่อยากให้มองว่าคนรวยทำอะไรก็ได้ ทุกคนมีสิทธิมีเสียงเท่ากัน เลือกตั้งก็ได้ 1 คะแนนเท่ากัน เราต้องกลับมาตระหนักถึงผลกระทบถ้าหากวันใดวันหนึ่งเรามีลูกหลาน เราอยากให้ลูกหลานของเราอยู่ในสังคมแบบใด สังคมที่มีแต่ความช่วยเหลือกันหรือสังคมที่อยู่แบบตัวใครตัวมัน"
อ้างอิง
ศรยุทธ เอี่ยมเอื้อยุทธ

คำพูด

"..เด็กพวกนี้กลางวันเรียนฟูโกต์ตอนเย็นไปว้ากน้อง สายๆเรียนเรื่องความหลากหลายทางเพศตอนเย็นก็เอากระเทยมาล้อเลียนเป็นตัวตลก บางคนเรียนปรัชญาประวัติศาสตร์ตกเย็นมาก็เป็นตัวแทนอำนาจเผด็จการตามประวัติศาสตร์ไทย ฯลฯ.."
อ้างอิง
เทพพิทักษ์ แอสละ

คำพูด

เทพก็รู้สึกไม่สบายใจอยู่เรื่องนึง เพราะว่าเออมีข่าวว่า อะไรนะ วงอะไร แคปๆ เปอร์ๆ อะไรครับนี่ ว่าผมไปหน้าตาเหมือน นะครับ อืม ผมก็ขอโทษด้วยว่า อืม ผมไม่ได้ตั้งใจให้เป็นอย่างงั้นครับ เพราะว่าผมเกิดมานี่หน้าตาผมก็ อืม เป็นอย่างงี้ตั้งแต่เกิดแล้วครับ ก็ขอให้พี่สบายใจนะครับ เพราะว่าผมก็ติดตามผลงาน ผมก็เห็นเพลงพี่อะ ผมติดตามเพลงมันเพราะมากเลย เพลงอะไรนะ ชอบมากเลยอะ เธอเป็นคนเดียวที่ไม่ควรเสียใจ ออไรท
ยุทธพร อิสรชัย

คำพูด

รัฐธรรมนูญนี่เป็นเหมือนกล่องแห่งความฝันของคนในแต่ละยุคสมัย ที่เมื่อเกิดปัญหาสังคมการเมืองแบบหนึ่ง คนก็พยายามที่จะเอาสิ่งที่ต้องการให้เป็นเป้าหมายมาใส่ไอ้กล่องอันนี้ แต่ประชาธิปไตยนั้นมันไม่ใช่เรื่องเป้าหมาย ประชาธิปไตยเป็นเรื่องของกระบวนการ เพราะฉะนั้นจึงสะท้อนให้เห็นว่ารัฐธรรมนูญหลายๆ ฉบับในอดีต เช่น ปี 40 นี่เราก็บอกว่าต้องการจะสร้างฝ่ายบริหารมีเสถียรภาพ ท้ายสุดพอเราเอาบทบัญญัติที่ทำให้ฝ่ายบริหารเข้มแข็ง การตรวจสอบก็ไม่เข้มข้น ก็เป็นปัญหา พอมา 50 เราบอกว่าต้องการที่จะทำให้การตรวจสอบเข้มข้น ก็เข้มข้นจนกระทั่งฝ่ายบริหารก็ทำงานไม่ได้ พอมาปี 58 59 ก็เช่นเดียวกัน เรามองความฝันตรงนี้บังเอิญว่าในช่วง 10 ปีที่ผ่านมา มันเป็นฝันร้ายทางการเมืองของสังคมไทย
พรเพ็ญ สดศรีชัย

คำพูด

สิ้นเดือนมีนาคม นี้ ธปท. จะปรับประมาณการณ์เศรษฐกิจใหม่ จากเดิมที่คาดว่าการขยายตัวเศรษฐกิจปีนี้จะเติบโตได้ร้อยละ 3.5 และการส่งออกไม่ขยายตัว หรือโตร้อยละ 0 เนื่องจากแรงส่งของเศรษฐกิจไทยในเดือนมกราคม มีทิศทางแผ่วลง เมื่อเทียบกับเดือนธันวาคม และเศรษฐกิจไทยในไตรมาส 1 ปีนี้ แผ่วลง เมื่อเทียบกับไตรมาส 4 ปี 2558 ทั้งการบริโภคภาคเอกชน หลังจากหมดมาตรการช้อปช่วยชาติ ประกอบกับการใช้จ่ายภาครัฐเริ่มแผ่วลง เพราะมีการเร่งเบิกจ่ายไปก่อนหน้านี้ขณะเดียวกันการส่งออกเดือนมกราคมหดตัว ร้อยละ 9.3 มูลค่าส่งออก 15,560 เหรียญสหรัฐ ซึ่งน้อยกว่าอัตราเฉลี่ยที่ธปท. ประเมินไว้ว่า หากการส่งออกจะไม่ขยายตัว จะต้องมีมูลค่าการส่งออกเฉลี่ย 17,700 ล้านเหรียญสหรัฐต่อเดือน
จันทร์ ชัยสวัสดิ์

คำพูด

วิทยุออกข่าวกระจายเจ้านายจะมาตรวจเยี่ยม พวกเราพวกเราต้องเตรียม เจ้านายตรวจเยี่ยม เตรียมรับนาย เจ้านายมีนโยบาย เรื่องใดๆ เตรียมไว้นะท่าน เตรียมที่เตรียมคนเตรียมงาน ต้องเตรียมการให้พร้อมนะท่าน ในเรื่องอาหารหวานคาว ก็ต้องเอาที่ถูกใจท่าน ถ้าท่านเกาที่กระเป๋า เราต้องเอาเงินใส่ให้ท่าน ถ้าท่านกระแอมกระไอ เราต้องไปหาเด็กให้ท่าน เป็นห้องให้อยู่กับเด็ก เอ็กอีเอ็กๆ 2 ขั้นนะท่าน ถ้าท่านสั่งการเรื่องใด ต้องตอบไปได้เลยครับท่าน ลูกน้องต้องช่วยกันรับ ว่าครับท่านครับ ได้เลยครับท่าน ครับท่านครับ ได้เลยครับท่าน ครับท่านครับ ได้เลยครับท่าน
วสันต์ สร้อยพิสุทธิ์

คำคม

ศาลรัฐธรรมนูญในที่เราเคยทำกันมา บางครั้งมันสักเอาเผากัน คือการคำวินิจฉัยที่ต้องมีการอ่าน ณ วันนั้น อย่างคดีคุณสมัคร เอาระบุไปเลย เราประชุมกัน 9 โมงครึ่ง ทุกคนก็ถือคำวินิจฉัยส่วนตัวเข้าห้องประชุม เมื่อได้มติ เจ้าหน้าที่ก็ยกร่างเอาตามเหตุผลตรงนั้น สดๆร้อนๆ เรานั่งอ่านรู้สึกว่าจะบ่าย 2 แล้วก็ทำไม่ทัน ฉุกละหุก ฉุกเฉิน มันก็เหมือนการสุกเอาเผากิน ใช่ไหม กว่าจะได้อ่านเอา 4 โมงครึ่งเย็น แล้วก็มีข้อผิดพลาด เป็นคำวินิจฉัยที่ไม่เหมาะสมด้วยประการทั้งปวง ไม่ต้องพูดถึงพจนุกรมนะ แล้วอันนั้นก็ผิดด้วย เมื่อไปเปิดพจนานุกรมจริงก็ผิดด้วย เพราะมันต้องโยงกันหลายอย่าง ไม่ใช่ดูตัวเดียวไม่ได้ คำวินิจฉัยหรือคำพิพากษาที่ถูกต้อง ต้องวินิจฉัยปัญหาข้อเท็จจริงให้ยุติก่อน คดีทุกเรื่องมันจะมีข้อเท็จจริงกับข้อกฎหมาย ข้อเท็จจริงคือมีการทำอย่างนั้นจริงหรือไม่ ข้อกฎหมายเมื่อข้อเท็จจริงยุติแล้ว จึงจะลงมาสู่ข้อกฏหมายว่าแล้วมันผิดหรือไม่ผิด ข้อเท็จจริงต้อยุติก่อน คดีเรื่องนี้ ท่านนายกสมัครท่านก็ต่อสู้ว่าไม่ได้รับตังค์ ต้องวินิจฉัยให้มันเสร็จเรียบร้อยก่อนว่าตกลงรับหรือไม่ได้รับ นี่กลับเป็นว่าเอาข้อกฎหมายขึ้นก่อน แล้วมาเขียนข้อเท็จจริงทีหลัง เพราะเมื่ออ่านคำวินิจฉัยข้อกฎหมายเขารุ้แล้วว่าผลจะเป็นอย่างไง ข้อเท็จจริงต้องยุติก่อน จึงจะไปสู่ข้อกฎหมาย อันนั้นยอมรับว่าเป็นคำวินิจฉัยที่ใช้ไม่ได้โดยสิ้นเชิง เกิดจากการสุกเอาเผากิน ซึ่งในระยะหลังเราจึงไม่ทำแบบนั้น
อ้างอิง
วีรกร ตรีเศศ

คำพูด

"การมีข้อมูลที่จำกัดเพื่อตัดสินใจเป็นเรื่องที่ไม่อาจหลีกเลี่ยงได้ของทุกคน การตระหนักอยู่เสมอถึงความผิดพลาดที่อาจเกิดขึ้นได้จากการด่วนสรุปจากข้อมูลที่มีเป็นเรื่องมีประโยชน์ เพราะจะทำให้ทุกการตัดสินใจมีความรอบคอบมากขึ้น"
อ้างอิง
เทพไท เสนพงศ์

ายเทพไท เสนพงศ์ เป็นสมาชิกสภาผู้แทนราษฎรจังหวัดนครศรีธรรมราชสังกัดพรรคประชาธิปัตย์ อดีตรองเลขาธิการพรรคประชาธิปัตย์ อดีตรองผู้อำนวยการพรรคประชาธิปัตย์ อดีตกรรมการบริหารพรรคประชาธิปัตย์ อดีตเลขานุการคณะกรรมาธิการติดตามมติสภาผู้แทนราษฎร และอดีตเลขานุการรัฐมนตรีช่วยว่าการกระทรวงมหาดไทย
คำพูด

ผมเคารพในความเห็นของทุกท่าน แต่ต้องดูองค์ประกอบว่าสามารถเกิดขึ้นจริงหรือไม่ด้วย โดยจะให้เวลาจนถึงวันที่ กกต.ประกาศรับรองผลการเลือกตั้งอย่างเป็นทางการที่ 95 เปอร์เซ็นต์ ของยอดส.ส. แต่ถ้าขั้วใดขั้วหนึ่งไม่สามารถจัดตั้งรัฐบาลได้เมื่อถึงเวลานั้น ผมขอร้องว่าอย่าดันทุรังเพื่อยื้อสถานการณ์นี้ต่อไป เพราะการไม่มีรัฐบาลจะเป็นผลเสียต่อประเทศชาติโดยรวม จะเกิดความลักลั่นในการแก้ไขปัญหาและบริหารประเทศ และกระทบต่อความเชื่อมั่นของประชาคมโลก
วันนี้เป็นวันที่ต้องลำบากใจมากที่สุดอีกวันหนึ่งในชีวิตการเป็นนักการเมือง ที่ต้องทำอะไรฝืนใจตัวเอง และขัดต่ออุดมการณ์ของพรรค แต่ก็ต้องยอมรับมติที่ประชุม ส.ส.ของพรรคอย่างหลีกเลี่ยงไม่ได้ จึงขอไว้อาลัยต่อจุดยืนของตัวเอง และอุดมการณ์ของพรรค จึงขอไว้อาลัยด้วยการใส่ชุดดำอีกครั้ง
ผมเชื่อว่าการลงมติไว้วางใจรัฐมนตรีที่มีมลทิน ที่เกี่ยวข้องกับยาเสพติด ขัดต่อความรู้สึกของคนส่วนใหญ่ในสังคม และขัดต่ออุดมการณ์ของพรรคประชาธิปัตย์ แต่ที่ประชุม ส.ส.มีมติ 24:17 ผมเป็นเสียงข้างน้อยยินยอมปฏิบัติตามมติพรรคด้วยความจำใจ และเศร้าใจเป็นอย่างยิ่ง
เมื่อความรู้สึกของผมเห็นว่า มติของที่ประชุม ส.ส.ของพรรคขัดต่ออุดมการณ์ของพรรคประชาธิปัตย์อย่างชัดเจน จึงได้แต่งชุดดำ มาจุดธูปขอขมาต่อพระแม่ธรณีที่ไม่สามารถทำตามอุดมการณ์อุดมการณ์ของพรรคที่ได้ดำรงมานานถึง 74 ปี และเพื่อยืนยันว่าผมยังต้องสู้และพิทักษ์ไว้ซึ่งอุดมการณ์ของพรรคต่อไป
อ้างอิง
นคร มาฉิม

คร มาฉิม (เกิดเมื่อวันที่ 3 พฤษภาคม ค.ศ. 1966) นักการเมืองชาวไทย เป็นรองหัวหน้าพรรคเพื่อไทย อดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์
คำพูด

ขอให้นักการเมืองบางคน บางพรรค หยุดสร้างวาทกรรมผูกโยงกับนายกฯ ทักษิณเสียเถิด เพราะนายกฯ ทักษิณ ก็เป็นเพียงนักการเมืองฝ่ายประชาธิปไตยคนหนึ่งเท่านั้น ควรให้ความสำคัญต่อระบอบประชาธิปไตยที่ยิ่งใหญ่มั่นคง ยั่งยืนกว่าตัวบุคคล ซึ่งต่างจากระบอบเผด็จการ ที่ได้อำนาจมาจากการยึดอำนาจของประชาชนไปโดยที่คนส่วนใหญ่ไม่ได้ให้ความเห็นชอบ พวกเราฝ่ายประชาธิปไตยจะไม่ปล่อยให้ท่านต่อสู้กับระบอบเผด็จการอย่างโดดเดี่ยว

เอาคืน!ชงยุบพปชร. เพื่อไทยลุ้นศาลรธน.ฟัน'บิ๊กตู่'หวังเปลี่ยนขั้ว

การยุบพรรคอนาคตใหม่ คือหนึ่งในตัวอย่างสงคราม 2 ระบอบประชาธิปไตย & เผด็จการ การยุบพรรคอนาคตใหม่ไม่เหนือความคาดหมาย เพราะนี่มันคือสงคราม ประชาธิปไตย กับ เผด็จการ องคาพยพฝ่ายเผด็จการทรราช มีสรรพกำลังพร้อมสรรพ ทั้งนายทุน ขุนศึก ศักดินา อำมาตย์ ข้าราชการระดับสูง องค์กรอิสระ กระบวนการยุติธรรม พรรคการเมืองบางพรรค นักการเมืองหลายกลุ่ม หลายคน การจัดกระบวนทัพเป็นระบบ มีรูปแบบ มีพิมพ์เขียว จากคณะเสนาธิการ ทุกก้าวย่างและการกระทำออกมาจากวอร์รูม ของมันสมองชั้นเลิศ

โห! สงคราม 2 ระบอบ 'แม่ทัพนคร' เปิดจุดอ่อนฝ่ายประชาธิปไตย 7 พรรคฝ่ายค้าน
ศิริจันทร์ งาทอง

คำพูด

“ยืนยันผู้ถูกกล่าวหาได้รับสิทธิตามกระบวนการยุติธรรมตามปกติ เช่น การใช้พยานหลักฐานในการพิสูจน์ความจริง การแก้ข้อกล่าวหา การใช้กลไกในกระบวนการสืบสวนสอบสวน การได้รับสิทธิคุ้มครองตามหลักกฎหมาย ไม่แตกต่างจากการดำเนินคดีของบุคคลอื่นๆ ในคดีอื่นๆ ในศาลเฉพาะทางอื่นๆ เชื่อว่า จนท.ดำเนินคดีตามหลักกฎหมาย เคารพในสิทธิเสรีภาพของทุกคนที่เกี่ยวข้องกับคดีเป็นไปตามเหตุแห่งพฤติกรรมของผู้ถูกกล่าวหา ไม่ว่าจะเป็นนักการเมืองท่านใดฝ่ายใด หากเจ้าหน้าที่มีพยานหลักฐานที่เชื่อได้ว่ามีการกระทำผิด ก็เป็นเรื่องที่สามารถฟ้องร้องดำเนินคดีได้ตามกระบวนการสากล”
อ้างอิง
วิบูลย์ บุญภัทรรักษา

คำพูด

หมอก้อง หมอพรทิพย์ หมอเหรียญทอง เขาจบมาจากสำนักเดียวกันหรือไม่?
ทุกคนให้ความเคารพผู้พิพากษา เพราะให้เกียรติถือเป็นการทำหน้าที่แทนในหลวงในด้านตุลาการ เป็นเรื่องที่ดี แต่ผู้พิพากษาก็จำต้องปฏิบัติวางตัวและดำเนินกระบวนพิจารณาพิพากษา ไปโดยถูกต้องตามที่ได้ถวายสัตย์ไว้ การใดที่ต่างจากที่กล่าว แปลว่ากระทำด้วยคติตัวเอง ซึ่งอาจถูกหรืออาจผิดก็เป็นได้ เราเป็นประชาชน มีบทบาทหน้าที่ที่จะต้องกำกับดูแลศาลและกระบวนการยุติธรรมด้วย แม้ไม่มีบัญญัติในกฎหมายไว้เฉพาะ แต่ด้วยความเป็นส่วนหนึ่งเจ้าของประเทศ จะต้องรักษาสถาบันตุลาการและกระบวนยุติธรรมมิให้ตกต่ำลง หลายคนเกรงจะถูกข้อหาละเมิดอำนาจศาลหรือดูหมิ่นศาล จึงหวาดกลัวที่จะทำดีเช่นนั้น แม้กระทั่งไม่กล้าวิเคราะห์วิพากษ์ วิจารณ์ความเหมาะสมของคำพิพากษา แต่ผมไม่ครับ
อ้างอิง
ณัฐพงศ์ เทียนดี

คำพูด

น่าจะหมดยุคของนิด้าโพลล์และสวนดุสิตโพลล์ได้แล้ว ลองเลือกสื่อใหญ่ๆในบ้านเราที่เพจเกินหลักล้านมาสัก 10 20 เพจ เอาแบบคนละขั้วการเมืองกันไปเลยยิ่งดี คละๆกัน แล้วให้เปิดโพลล์คำถามเดียวกัน สุดท้ายลีน่าจังรวมคำตอบมาคำนวณเฉลี่ยเป็นผลโพลล์ รับรองน่าเชื่อถือ
อ้างอิง
วรากรณ์ สามโกเศศ

รองศาสตราจารย์ วรากรณ์ สามโกเศศ กรรมการสภาผู้ทรงคุณวุฒิในสภาพัฒนาการเศรษฐกิจและสังคมแห่งชาติ กรรมการผู้ทรงคุณวุฒิในคณะกรรมการวัคซีนแห่งชาติ กรรมการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ อธิการบดีกิตติคุณมหาวิทยาลัยธุรกิจบัณฑิตย์ กรรมการสภามหาวิทยาลัยผู้ทรงคุณวุฒิ มหาวิทยาลัยธรรมศาสตร์
คำพูด

ชาตินิยมยังทำให้ประวัติศาสตร์ไทยไม่เป็นสากล เช่น คนไทยไม่เคยรู้เลยว่าในสมัยรัชกาลที่ 3 ไทยเคยไปเผาเวียงจันทน์ถึง 2 ครั้ง และเอาพระบางมาไว้ที่วัดบางขุนพรมที่กรุงเทพฯ แต่คืนกลับไปลาวในสมัยรัชกาลที่ 4 “คนไทยไม่รู้เพราะว่าไม่ได้เรียน ในประวัติศาสตร์คนไทยต้องเป็นพระเอกเสมอ เรารู้อย่างเดียวว่าเจ็บใจพม่า แม้จะผ่านมา 250 ปีแล้ว ในขณะที่ชาวเวียดนามลืมหมดแล้วว่ารบกับอเมริกาเมื่อ 30 ปีที่แล้ว ชาวญี่ปุ่นก็ลืมหมดแล้วว่าโดนชาวอเมริกาทิ้งระเบิดเมื่อ 60 ปีที่แล้ว” เพราะฉะนั้น ประวัติศาสตร์ที่ถูกต้องต้องมองโลกอย่างสากล
อ้างอิง
ฤทธี อินทราวุธ

คำคม

จากปรากฏการณ์การรวมพลังของพลเมืองชาวเน็ตของไทยในการแสดงออกเชิงสัญลักษณ์ที่ไม่เห็นด้วยกับนโยบาย Single Gateway ได้แสดงถึงศักยภาพและพลังอำนาจที่ไม่มีตัวตนด้านไซเบอร์ หากนำพลังอำนาจดังกล่าวนี้ไปใช้ในทางที่สร้างสรรค์และเป็นประโยชน์ต่อประเทศชาติบ้านเมือง เช่น การเผยแพร่ขนบธรรมเนียม ประเพณี ศิลปะ วัฒนธรรม เอกลักษณ์ของชาติ ในด้านการท่องเที่ยว การรวมพลังต่อต้านการปฏิบัติการข่าวสารของผู้ไม่ประสงค์ดีต่อประเทศชาติ การต่อต้านการเผยแพร่ข้อมูลข่าวสารที่เป็นภัยต่อสังคมไทย รวมถึงการจาบจ้วงสถาบันฯ โดยการช่วยกัน Report บางเพจเฟซบุ๊กที่เป็นภัยต่อสังคมไทย ก็จะเป็นคุณประโยชน์ต่อประเทศชาติเป็นอย่างยิ่ง
อ้างอิง
ยงยุทธ มัยลาภ

คำพูด

ทั้งนี้มีการตั้งคณะกรรมการควบคุมการขอทาน ห้ามมิให้บุคคลใดทำการขอทาน พร้อมการระบุลักษณะผู้ที่เป็นขอทาน อาทิ การกระทำที่ให้ผู้อื่นมอบทรัพย์สินให้โดยไม่ได้มีการทำงานตอบแทนหรือด้วยทรัพย์สินใด การกระทำใดให้ผู้อื่นเกิดความสงสารโดยไม่ได้มีการทำงานตอบแทนหรือด้วยทรัพย์สินใด รวมถึงไม่ให้มีการแสดงในที่สาธารณะ โดยขอรับทรัพย์สินตามผู้ฟังสมัครใจ ซึ่งการเล่นดนตรีในที่สาธารณะ ต้องมีการขออนุญาตต่อเจ้าพนักงานในท้องถิ่นนั้นก่อน และกฎกระทรวงต้องมีการกำหนดพื้นที่ในการแสดงด้วย
อ้างอิง
ประสิทธิ์ วิริยะกิจไพบูลย์

คำพูด

เด็กที่ไปซื้อถุงยางอนามัยมาใช้ เป็นเด็กที่มีความ "กล้า" และอยากให้คนขายถุงยางมองเด็กเหล่านี้ไม่ใช่เด็กที่แปลกหรือเป็นเด็กเลว เพราะว่าหนึ่งคือเขารู้จักที่จะป้องกันตัวเอง และสองคือเขารู้จักที่จะป้องกันคนอื่นด้วย ซึ่งทัศนคติที่มีต่อเด็กที่ไปซื้อถุงยางอนามัยอาจจะต้องเปลี่ยน
อ้างอิง
สุวัตร อภัยภักดิ์

คำพูด

"ผมมองอย่างนี้นะว่า...จากประสบการณ์ในชีวิตการทำงานของผมนะ คนที่ลืมบุญคุณ คนที่ลืมตัวเหมือนวัวลืมตีน ผมไม่เห็นใครเจริญ วันหนึ่งเขาก็ร่วง วันนี้เขากล้าหักสัญญาสหมงคลฟิล์มได้ วันหนึ่งเขาก็อาจจะทำอีก ไม่มีบรรทัดฐานอะไรที่เขาจะไม่ทำอีก"
อ้างอิง
ทศพล ขวัญรอด

คำพูด

ยุคนี้เป็นมหากาพย์ทีเดียว ไม่เคยพบเคยเจอตั้งแต่เติบโตมากับน้ำยาง เป็นประวัติศาสตร์ของชาวสวนยางจริงๆ โดนปล้นกลางวัน คนในวงในรู้กันมีนอกมีใน มีใต้โต๊ะ มีบนโต๊ะ ทำคนเดียวไม่ได้ หลักฐานไม่เห็นชัด แต่จากกระบวนการและข้อมูลที่อยู่ในมือเห็นชัดๆ ยุคนี้เป็นยุคที่โกงกันสุดสุดกว่ารัฐบาลธรรมดาที่ผ่านมา ไม่เคยฟังเกษตรกรแม้แต่น้อย ทางออกที่ดีที่สุด ณ เวลานี้ รัฐบาลจะต้องประกันราคายางก้นถ้วยให้มีราคาสูงขึ้นในราคาไม่ต่ำกว่า 40 บาท
โสรัจจ์ หงศ์ลดารมภ์

คำพูด

ในระดับสากล ถ้ามนุษย์ไม่มีเสรีภาพในการแสดงออก คิดอะไรแล้วพูดไม่ได้ สังคมจะเป็นสังคมอำนาจนิยม เพราะจะมีแต่ความเห็นของผู้มีอำนาจเท่านั้นที่เผยแพร่ออกมาได้ ประชาชนเป็นได้เพียงผู้รับฟังและทำตามคำสั่ง ความงอกงามของสังคมจะเกิดขึ้นไม่ได้ เป็นสังคมที่แคระแกร็นอยู่อย่างนั้น
นครปฐมนับคะแนนยังไง ไม่ตรงกันซักรอบ บัตรมันยืดได้หดได้เหรอ
อ้างอิง
ธีรภัทร์ เสรีรังสรรค์

ศาสตราจารย์ ธีรภัทร์ เสรีรังสรรค์ กรรมการในคณะกรรมการปฏิรูปประเทศด้านการเมือง ในรัฐบาลพลเอกประยุทธ์ จันทร์โอชา อดีตรัฐมนตรีประจำสำนักนายกรัฐมนตรี ในรัฐบาลของพลเอกสุรยุทธ์ จุลานท์ ปัจจุบันเป็นศาสตราจารย์ ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ประธานสภาพัฒนาการเมือง กรรมการสภามหาวิทยาลัยผู้ทรงคุณวุฒิ ของมหาวิทยาลัยราชภัฏสุราษฎร์ธานีและกรรมการข้าราชการพลเรือนในสถาบันอุดมศึกษาผู้ทรงคุณวุฒิ
คำพูด

การมีส่วนร่วมของประชาชนจะเกิดขึ้นได้ ประชาชนต้องมีสิทธิเสรีภาพในการพูด ด้วยความบริสุทธิ์ใจ คาดว่าในปีนี้ประชาชนไทยจะได้รัฐธรรมนูญฉบับใหม่ แต่คิดว่าอาจจะได้เพียงกระดาษเท่านั้น เพราะไม่ได้ผ่านขั้นตอนการหล่อหลอมความเห็นของประชาชนเข้าไปด้วย
กรณีการถวายสัตย์ที่ไม่ครบถ้วนสมบูรณ์ ถือว่าเป็นรัฐบาลที่ขาดวุฒิภาวะ ขาดความรับผิดชอบ เรื่องสำคัญเช่นนี้ยังประมาทเลินเล่อหรืออาจถูกมองว่ามีเจตนาจะลบหลู่องค์พระมหากษัตริย์และรัฐธรรมนูญ ไม่มีทางออกอย่างอื่น นอกจากนายกรัฐมนตรีต้องแสดงความรับผิดชอบด้วยการกราบบังคมทูลขอลาออกจากตำแหน่งไปเท่านั้น หากไม่มีการแสดงความรับผิดชอบดังกล่าวแล้วปล่อยให้บ้านเมืองตระแบงเฉไฉกันต่อไป ความวิบัติของบ้านเมืองรออยู่ข้างหน้าใกล้ๆนี้อย่างแน่นอน
อ้างอิง
สุจินดา เชิดชัย

คำพูด

เราเห็นใจประชาชนแต่ต้องเห็นใจว่าธุรกิจมันมีต้นทุนเราไม่สามารถจะไปเรียกร้องโลว์คอสต์แอร์ต้องลงอย่างนั้นต้องลงอย่างนี้ เราขอเพียงแต่ว่าให้มีจิตสำนึกให้เพื่อนมนุษย์ทุกคนอยู่ด้วยกันได้
อ้างอิง
พรชัย รุจิประภา

คำพูด

ราคารวมการจัดทำสติกเกอร์ไลน์ดังกล่าวอยู่ที่ 7.1 ล้านบาท ลดลงจากราคาเดิมที่ 7.8 ล้านบาท ถือเป็นราคาที่ถูกลงและมีความเหมาะสมแล้ว
อ้างอิง
ณาตยา แวววีรคุปต์

คำพูด

สิ่งที่แววประสบมานี้ มันคือการคุกคามระดับไหน สำหรับแววเอง การที่จะขอให้แววไม่เป็นพิธีกร ไม่ใช่เรื่องสำคัญ เพราะแม้ไม่มีแวว เวทีที่ จ.นครปฐม หรือ จ.พิษณุโลก สามารถทำได้ ความสำเร็จของเราคือแม้ไม่มีไทยพีบีเอส แต่ประชาชนก็ยังทำต่อไปได้ ดังนั้น นี่ไม่ใช่ประเด็น แต่กรณีของแวว ประเด็นของแววคือเราตีความคำว่า “คุกคามผู้ปฏิบัติหน้าที่ว่าอย่างไร” การตัดสินใจในเรื่องนี้ เป็นการตัดสินใจของผู้บริหาร ขณะที่แววเองตัดสินใจเอาตัวเองออกมา ซึ่งในที่ประชุมแววไม่ใช่คนนั่งหัวโต๊ะ แววว่าเรื่องนี้ไม่ปลอดภัยพอที่จะพูดทั้งหมด
อ้างอิง
ฉลอง ภักดีวิจิตร

คำพูด

“อ้าว เดินในป่าจะให้ทำอะไร จะให้กินไส้เดือนเหรอ (หัวเราะ) เป็นการผจญภัยนะ ถ้าไม่ปิ้งไก่ ถ้าให้มีอะไรใหม่ๆ ให้ไปอึ๊บกันบนต้นไม้ไหม (หัวเราะ) กิจกรรมจะมีอะไร มีน้ำตก มีถ้ำ มีอะไรอีกล่ะ.."
อ้างอิง
กมล รอดคล้าย

คำคม

สพฐ.ได้จัดทำบทเพลงค่านิยมหลักของคนไทย 12 ประการ เสร็จเรียบร้อยแล้วจะให้ นายณเดชน์ คูกิมิยะ และ น.ส.อุรัสยา เสปอร์บันด์ หรือ ญาญ่า นักแสดงชื่อดังเป็นผู้ขับร้อง โดยบทเพลงดังกล่าว สพฐ.จะให้โรงเรียนนำไปเปิดทำกิจกรรมภายในโรงเรียน เช่น เต้นออกกำลังกาย หรือใช้ประกอบการแสดงจินตลีลา เป็นต้น ซึ่งเนื้อหาของบทเพลงก็จะมาจากค่านิยมหลักคนไทย 12 ประการ ส่วน การให้เด็กท่องบทอาขยานนั้นโรงเรียนให้ความร่วมมือเป็นอย่างดี และเชื่อว่าจะเป็นการปลูกฝังให้เด็กมีคุณธรรมและจริยธรรมในอนาคต อย่างไรก็ตามการการออกแนวปฎิบัติในเรื่องนี้จะเป็นการกำหนดตัวชี้วัดด้าน ความดีความชอบของผู้บริหารและเขตพื้นที่การศึกษาด้วย
อ้างอิง
ปิยสวัสดิ์ อัมระนันทน์

คำพูด

"ขออนุญาตนิดเดียวครับ ถ้าเผื่อว่า คือไอ้รายงานนี้ ไม่ได้ใส่ไว้ในคำถามที่ส่งมานะครับ แต่ว่าเอาละไม่เป็นไร ในเมื่อถามแล้วก็จะตอบ แต่อย่างไรก็ตามเนี่ย ผมคิดว่าเพื่อความเป็นธรรม ควรจะให้เราดูรายงาน สตง.ทั้งฉบับ แล้วถ้าเผื่อมีใครทำผิด จริงๆ แล้ว สตง. ก็ควรจะไปดำเนินการตามกฎหมายเอาคนผิดเข้าคุกเข้าตะรางไปเลย ไม่ต้องมาพูดเห่าหอนอยู่ข้างนอก"
อ้างอิง
ธงชัย เสนามนตรี

คำพูด

"ป.ป.ช.มีอำนาจไต่สวนการกระทำความผิดต่อหน้าที่ราชการของผู้ดำรงตำแหน่งทางการเมืองเท่านั้น ไม่ได้มุ่งหวังให้ดำเนินการไต่สวนความผิดฐานอื่น โดยเฉพาะความาผิดฐานฆ่าผู้อื่นซึ่งเป็นความผิดร้ายแรง ไม่เกี่ยวกับการปฏิบัติหน้าที่ราชการ เนื่องจากเป็นคดีอาญาแผ่นดิน ที่พนักงานสอบสวนและพนักงานอัยการต้องดำเนินการตาม ป.วิอาญา อยู่แล้ว "
อ้างอิง
เพิก เลิศวังพง

คำพูด

เสนอให้รัฐบาลชุดใหม่ ให้แก้ปัญหาราคายาง ภายใต้ข้อแนวทางดังนี้ 1.ออกประกาศให้สวนยางทั่วประเทศหยุดกรีดยาง 6 เดือน เพื่อทำให้ยางพาราที่มีการอ้างว่าล้นตลาด กระทั่งเป็นสาเหตุทำให้ยางพาราราคาตกต่ำ มีปริมาณลดลง เมื่อปริมาณยางลดลง ราคายางจะสูงขึ้นตามกลไกตลาด ทั้งนี้ ในการหยุดกรีดยาง 1 วัน ยางจะหายไปจากตลาด 400,000 ตัน หากหยุดกรีดยาง 6 เดือน ยางจะขาดแคลนในตลาดโลกอย่างมหาศาล 2.ในช่วงที่มีการหยุดกรีดยาง ให้รัฐบาลดำเนินการดูแลเรื่องรายได้ของชาวสวนยาง เชื่อว่าแนวทางนี้จะดีกว่าการนำเงินไปแก้ปัญหาราคายาง 3.เมื่อหยุดกรีดยางแล้ว ให้รัฐขยายเวลาการขายยางในสต็อคจำนวน 200,000 ตัน จากที่รัฐจะดำเนินการขายในเร็ว ๆ นี้ โดยขยายออกไปเป็นเดือน เม.ย. 58 ซึ่งในช่วงเดือนดังกล่าว เป็นช่วงของการปิดหน้ายาง ไม่มียางในตลาด หากขายยางในสต็อคในช่วงนี้ จะเป็นการทำให้ยางมีราคาตกต่ำไปยิ่งกว่านี้อีก 4.ภายหลังการหยุดกรีดยาง ให้รัฐไปเจรจากับประเทศอินโดนีเซีย และมาเลเซีย ให้ร่วมกันหยุดกรีดยางกับไทย เพื่อให้ยางให้ตลาดโลกลดลง เพื่อแก้ปัญหาราคายางตกต่ำเช่นเดียวกัน ทั้งนี้มาตรการทั้ง 4 ข้อ จำเป็นอย่างยิ่งต่อการแก้ปัญหาราคายาง เพราะหากยังกรีดยางกันต่อไป ปริมาณยางที่ล้นตลาดอยู่แล้ว จะล้นมากไปกว่าเดิม และยิ่งหากมีการขายยาง 200,000 ตัน ในขณะนี้ จะยิ่งทำให้ราคายางตกต่ำอย่างที่สุด.
อ้างอิง
วรวีร์ มะกูดี

วรวีร์ มะกูดี (ชื่อเล่น: ยี; เกิด 20 พฤศจิกายน พ.ศ. 2494) รองหัวหน้าพรรคประชาชาติ อดีตนายกสมาคมฟุตบอลแห่งประเทศไทย ในพระบรมราชูปถัมภ์ คนที่ 16 ที่เป็นชาวไทยมุสลิมคนแรก โดยดำรงตำแหน่งต่อเนื่องจำนวน 4 วาระ และอดีตกรรมการบริหารพรรคเพื่อไทย
คำพูด

"ผมย้ำชัดเสมอว่า เป็นห่วงเยาวชนเสมอ ซึ่งตรงนี้จะรวมไปถึงการพูดจาหยาบคายในสนาม หรือการ ตะโกนด่าผู้ตัดสินด้วย และคำว่า ขี้โกงหรือกี่โมงก็อยู่ในข่าย เคยบอกไปยังสมาคมผู้ตัดสินแล้วว่า หากมีการกล่าวเช่นนี้ในสนาม สามารถหยุดเกมได้ทันที ขึ้นอยู่กับดุลยพินิจ"
อ้างอิง